Държавен вестник, бр. 50, 2004 г., стр. 23

Б Р О Й  50
Д Ъ Р Ж А В Е Н   В Е С Т Н И К
С Т Р .  23
употреба на веществото съгласно приложение
№ 5, която е със срок на действие една кален-
дарна година, когато:
1. вносителят, продавачът или доставчикът
е снабдявал с конкретното вещество купувача
или получателя най-малко три пъти през пред-
ходната календарна година;
2. вносителят, продавачът или доставчикът
няма причина да се съмнява, че веществото ще
бъде използвано или отклонено за незаконно
производство на наркотични вещества;
3. поръчаните количества от веществото
съответстват на обичайно поръчваните от  ку-
пувача или получателя.
(3) Отделна декларация за употреба се по-
пълва за всяко вещество.
(4) Декларациите за конкретна употреба на
веществото съгласно приложения № 4 и 5 се
попълват на фирмена бланка.
Раздел II
Отчетност
Чл. 54. (1) Едноличните търговци и юриди-
ческите лица, получили лицензия за дейности с
вещества от първа и втора категория на прило-
жение № 4 към чл. 3, ал. 2 ЗКНВП, както и със
смеси, в които те се съдържат, са длъжни да
изготвят 3-месечни и годишни отчети за произ-
ведените, преработените, вложените или изпол-
званите в производство, закупените или прода-
дените, внесените или изнесените и за налич-
ните количества прекурсори и смеси съгласно
приложение № 8.
(2) Едноличните търговци и юридически-
те лица, получили удостоверение за регистра-
ция за дейности с вещества от трета катего-
рия на приложение № 4 към чл. 3, ал. 2
ЗКНВП, както и за износ на смеси, в които те
се съдържат, са длъжни да изготвят годишни
отчети за произведените, преработените, вло-
жените или използваните в производство,
закупените или продадените, внесените или
изнесените и за наличните количества пре-
курсори, както и за изнесените смеси съглас-
но приложение № 8.
(3) Тримесечните отчети се представят на
комисията в срок 15 дни след изтичането на
всяко тримесечие.
(4) Годишните отчети се представят на ко-
мисията до края на февруари следващата ка-
лендарна година.
Чл. 55. Членовете на комисията, секретарят
и упълномощените служители от дирекция “Ре-
гистриране, лицензиране и контрол” се задъл-
жават да не разгласяват служебната, производ-
ствената и търговската тайна на заявителите,
която им е станала известна във връзка с осъ-
ществяването на служебните им задължения, и
да предоставят такава информация само в пред-
видените от закона случаи.
Г л а в а  с е д м а
ИЗЗЕМВАНЕ, СЪХРАНЯВАНЕ И РАЗПО-
РЕЖДАНЕ С ПРЕКУРСОРИ  НА НАРКОТИЧ-
НИ ВЕЩЕСТВА
Чл. 56. (1) Органите на Министерството на
вътрешните работи, органите на досъдебното
производство и митническите органи иззем-
ват по съответния ред произведени, получени
като междинен продукт, преработени, придо-
бити, съхранявани, използвани, внесени или
предназначени за износ, реекспорт или тран-
зит, пренасяни или превозвани вещества от
приложение № 4 към чл. 3, ал. 2 ЗКНВП или
смеси, в които те се съдържат, в нарушение на
ЗКНВП.
(2) От всяко иззето количество прекурсор
или смес с нето тегло над 1 kg се взема предста-
вителна проба.
(3) Иззетите количества прекурсори или
смеси с тегло под 1 kg, както и представителни-
те проби се предават в научните институти и
лаборатории към Министерството на вътреш-
ните работи, Агенция “Митници” и Министер-
ството на здравеопазването за извършване на
експертно изследване.
Чл. 57. (1) Органите по чл. 56, ал. 1 органи-
зират вземането на представителни проби с по-
мощта на специалисти от съответните служби
на Министерството на вътрешните работи, до-
съдебното производство и Агенция “Митни-
ци”, като осигуряват необходимата охрана, тех-
ническа екипировка, защитни средства и опа-
ковъчни материали за отделяне на представи-
телните проби.
(2) Процедурата по вземане на представи-
телни проби включва:
1. оглед на вида и съдържанието на всеки
отделен съд или опаковка;
2. определяне количеството на всяко от ве-
ществата;
3. отделяне на представителни проби от вся-
ко от веществата, като пробите отразяват всич-
ки особености и физически характеристики на
обектите;
4. определяне количеството на представи-
телните проби;
5. опаковане и запечатване на представи-
телните проби и на останалите количества ве-
щества;
6. за извършените действия по т. 1—5 орга-
ните по чл. 56, ал. 1 съставят протокол.
(3) При възлагане на експертно изследване
органите по чл. 56, ал. 1 предават на лаборато-
риите отделените представителни проби и със-
тавения по ал. 2, т. 6 протокол, които са нераз-
делна част от изготвената физико-химична ек-
спертиза. След извършване на експертизата
лабораторията опакова и запечатва представи-
телните проби.